NaiveNeuron/SloPal huggingface dataset:
Hlina, Alojz, poslanec NR SR (2012-06-26):
Pán predrečník asi znova spravil tú istú chybu, že bol v inom parlamente, lebo tuná kolega Matovič nesúhlasil v zásade s tým, čo som ja hovoril, čo bolo takým nóvom aj pre toto plénum. Čo je v zásade dobré a logické, že sú rôzne názory. Ja len zopakujem, aby sa nezabudlo, keď príde táto voľba, ja dám ten procedurálny návrh, že teda tento, ak už znova len záleží na vás, a ja som to povedal, keď chcete, znova to zopakujem. Nebudem tu ani apelovať ani na deti, ani na vnukov, a ja neviem, patetické nebo, hviezdy. Je to len na vás, či vám to tak stačí, alebo nie. Za seba hovorím, mne to nestačí, hej, a možno je to zvláštne, možno to vyznie komické, aj silnejšie výrazy, zdá sa, tu používajú. Mám takú obavu, že tragédiou tohto návrhu je, že to nenapadlo niekoho iného, ale nevadí, predsa len proste urobím to, čo urobím, a ja viem, že keď budem búchať topánkou po stole, tak niekto si sakramentsky na tom zgustne. Ale znova je asi pravdou to, že možno sa niekto zamyslí, že či náhodou by to nestálo za tú zmenu a že či by nemali o tom uvažovať. A to, že sú na výboroch, sú na výboroch. Však to je logické, že sú na výboroch, ja len hovorím o elementárnom, o elementárnej slušnosti, o elementárnej štábnej kultúre, že niekto za koho, odo mňa sa očakáva, už to je jedno, čo a, nedajbože, keď sa čaká odo mňa, že mám byť za, hej, aby som ho poznal, aby som ho videl. Lebo áno, pán Kolesík, máte pravdu, ja môžem ísť na výbor, ale ergo to neznamená, že zrovna vtedy ja mám čas, hej... (Prerušenie vystúpenia predsedajúcou.)
Vons, Peter, poslanec NR SR (2022-06-22):
Pán predsedajúci, dajte, prosím, hlasovať o bode 1 spoločnej správy s odporúčaním gestorského výboru schváliť.
Grendel, Gábor, podpredseda NR SR (2021-11-23):
Tri faktické poznámky na vystúpenie pána navrhovateľa. Pán poslanec Dostál.
P. Hrušovský, predseda NR SR: (2004-05-20):
Pani poslankyňa Rusnáková. E. Rusnáková, poslankyňa: Vážený pán predsedajúci, vznášam námietku proti vyjadreniu podpredsedu vlády a žiadam o nej hlasovať.
Bugár, Béla, podpredseda NR SR (2011-04-01):
Nech sa páči, dve minúty pre pána poslanca Somogyiho.
Mezenská, Helena, poslankyňa NR SR (2015-11-27):
Opätovne ja len v závere chcem dodať, že ideový zámer podpory, či už rodinného podnikania, alebo podpory malého, domáceho podnikania, ja rozhodne považujem za zámery, ktoré si zaslúžia našu pozornosť. Je to neodškriepiteľná potreba doby, dlhodobo sa prejavuje a na túto potrebu doby, ľudí, ktorých sa to bezprostredne týka, je nevyhnutné aj reflektovať. Ja sa prihováram za to, aby sa vytvoril zjednodušený, právny, legislatívny rámec, ktorý umožní malým domácim producentom a rodinným firmám sa rozvíjať a uživiť. Preto budem veľmi rada, ak tento návrh zákona bude podporený, ak nebude mať dostatočnú väčšinovú podporu, prajem si, aby tento ideový zámer, tento legislatívny návrh bol v budúcom období zvážený, aby sa ním tí, ktorí budú pri moci, budú mať rozhodovaciu právomoc, aby sa ním aj v budúcnosti zaoberali. Ďakujem.
Blanár, Juraj, podpredseda NR SR (2021-02-04):
Prezentujte sa a hlasujte. (Hlasovanie: Prítomných 74 poslancov.) Konštatujem, že Národná rada nie je uznášaniaschopná, vyhlasujem preto 15-minútovú prestávku a pristúpime opätovne k hlasovaniu. Prerušujem rokovanie. 15 minút prestávka v zmysle rokovacieho poriadku. Ďakujem. Takže hlasovanie bude o 18.37, vážené panie poslankyne, páni poslanci. Ďakujem. (Prestávka.)
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie). Prítomných 132 poslancov, za 64, proti 26, zdržalo sa 42. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím určeného spravodajcu z ústavnoprávneho výboru poslanca Jána Marosza, aby uviedol hlasovanie o bode 53 schváleného programu, ktorým je prvé čítanie o návrhu poslancov Krištofkovej, Kollára a Šebovej na vydanie zákona, ktorým sa mení a dopĺňa zákon č. 36/2005 Z. z. o rodine (tlač 525). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petry Krištúfkovej, Borisa Kollára a Zuzany Šebovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 525.)
P. Hrušovský, predseda NR SR: (2004-05-27):
(Hlasovanie.) 122 prítomných, 120 za návrh, 2 sa zdržali. Návrh sme schválili. Otváram tretie čítanie k vládnemu návrhu zákona o plemenitbe. Pýtam sa pánov poslancov, či sa chce niekto do rozpravy k tomuto bodu programu v treťom čítaní prihlásiť. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru, pán spoločný spravodajca... A. Hajduk, poslanec: Schváliť.
M. Mamojka, poslanec: (2008-06-17):
Revízny princíp dovolacieho konania môže spružniť konanie. Elektronickú komunikáciu nebudem komentovať medzi súdom a účastníkom konania, 21. storočie, viem, že sa to ľahko povie, ale treba rozhodne tento krok napĺňať. A takisto je to vrátenie alebo napĺňanie účelu a cieľa predbežného opatrenia. Skutočne je tam lehota, ona má svoj účel. A s týmto inštitútom tiež treba niečo robiť, veľmi všeobecne povedané, keď skutočne treba pružne upraviť operatívne právne postavenie účastníkov konania. Čo sa týka princípu, ja viem, že to znie stále troška ako fráza, ale nesmie to znieť ako fráza, je to základné právo občana, ústavné, na rýchly a spravodlivý proces, a to nielen občana, ale aj organizácií, samozrejme, pretože sú takisto dotknuté, s tým, že nie celkom možno s tým súhlasím. V dôvodovej správe je zmienka o tom, že by bolo možno treba čakať aj na paralelnú novelizáciu hmotnoprávnych predpisov. Áno, to by bol možno optimálny stav. Ja si ale myslím, že hmotné právo, naše, veľmi rámcovo povedané, nie je zlé v princípe. Ale skutočne treba všetko robiť a rozumne urýchľovať procesné predpisy, ktoré umožňujú sudcovi a súdu orientovať sa v hmotnom práve a napokon prijať rozhodnutie. Takže ja osobne by som nebol ani za to, aby sme čakali na novelizáciu príslušných hmotnoprávnych predpisov, či je to Občiansky zákonník alebo Obchodný zákonník, ale skutočne aby sme urýchľovali v rámci možností proces, či občiansky súdny proces alebo trestný. Dovolím si povedať jeden príklad veľmi často negatívne vnímaný v obchodnoprávnych sporoch, kde som neraz povedal, že možno nebolo celkom rozumné také čiernobiele videnie, že sa zrušila hospodárska arbitráž, resp. keď už sa zrušila, tak sa automaticky natiahli hmotnoprávne, obchodnoprávne spory aj Občiansky súdny poriadok, ktorý je formalizovaný, samozrejme, bol stavaný na občiansky súdny proces, nebol stavaný na intenciu obchodného práva, ktoré potrebuje a chce inú dynamiku, inú rýchlosť konania sporov. Ide o podnikateľskú sféru, kde sa často čas meria na dni a týždne. Takže chcem len podporiť, že ja by som možno svojím spôsobom priorizoval racionálne, rozumné novely procesnoprávnych predpisov, ktoré dajú do rúk súdom a sudcovi pružné prostriedky na zrýchlenie konania. Samozrejme, vždy tu bude subjektívny prvok. Ten sa jednoducho vylúčiť nedá. Ten neraz zohrá nielen pozitívnu, ale i negatívnu úlohu. Ale to je už otázka širšia, to je otázka už toho, čo bolo neraz spomínané, kvality sudcov, morálky sudcov, kontrolnej činnosti, predsedov okresných, krajských súdov a všetkého, čo s tým súvisí. Ale, opakujem, priorizoval by som, tým končím, racionálne, rozumné, odôvodnené opatrenia a novely procesných predpisov ako prioritné a nečakal by som zďaleka vždy na novelu hmotných predpisov. Takže v princípe ja to vidím pozitívne, mnohé veci ukáže prax, ale verím, že ten úmysel je akceptovateľný aj dobrý. Ďakujem za pozornosť.
R. Šipoš, poslanec: (2002-07-03):
Národná rada uznesením č. 2171 z 22. mája 2002 po prerokovaní návrhu zákona v prvom čítaní rozhodla, že prerokuje návrh v druhom čítaní. Návrh pridelila Národná rada podľa § 74 uvedeného zákona na prerokovanie týmto výborom: ústavnoprávnemu výboru, výboru pre sociálne veci a bývanie a výboru pre financie, rozpočet a menu. Gestorský výbor, ktorým bol výbor pre sociálne veci a bývanie, do 14. júna 2002 nedostal žiadne stanovisko poslancov Národnej rady Slovenskej republiky, ktorí nie sú členmi výborov Národnej rady, ktorým bol návrh pridelený. Na základe týchto podnetov alebo žiadnych podnetov návrh zákona odporučili schváliť nasledovné výbory: po prvé výbor pre financie, rozpočet a menu svojím uznesením č. 1023 z 12. júna 2002, po druhé výbor pre sociálne veci a bývanie uznesením č. 518 z 11. júna 2002. Ústavnoprávny výbor Národnej rady Slovenskej republiky návrh zákona prerokoval dňa 12. júna 2002, ale neschválil uznesenie lebo za predložený návrh podľa § 52 ods. 4 nehlasovala nadpolovičná väčšina prítomných členov výboru. Z uznesení výborov Národnej rady Slovenskej republiky, ktoré návrh zákona prerokovali a odporučili ho Národnej rade schváliť, nevyplynuli žiadne návrhy. Pán predsedajúci, skončil som, prosím vás, aby ste otvorili rozpravu k predmetnému bodu.
Andrejuvová, Anna, poslankyňa NR SR (2020-04-02):
Pekný podvečer, ja by som chcela pozvať členov výboru, zajtra 8.15 v našej miestnosti 71 budeme pokračovať. Ďakujem veľmi pekne.
Paška, Pavol, predseda NR SR (2014-11-10):
Pán poslanec Chren, vaša reakcia.
V. Veteška, podpredseda NR SR: (2007-03-23):
Pán minister, želáte si vystúpiť? Nech sa páči.
Pellegrini, Peter, predseda NR SR (2015-05-12):
Odsúhlasili sme, že všeobecným súhlasom, že vláda predloží Správu o stave čerpania štrukturálnych fondov EÚ z programovacieho obdobia 2007 – 2013. To znamená, predloží ju vláda a vláda rozhodne, kto ju bude zastupovať na rokovaní Národnej rady. (Reakcia z pléna.) Nie je v našej kompetencii rozhodovať, kto bude zastupovať vládu na rokovaní Národnej rady Slovenskej republiky. Poprosím teraz pána poslanca Mihála, aby vystúpil so svojím vystúpením. Pán navrhovateľ je v rokovacej sále, takže nech sa páči. Poprosím, samozrejme, kolegyne, kolegov, aby zachovali pokoj v rokovacej sále, aby mohol pán poslanec v kľude predniesť svoje vystúpenie. Tí, ktorí nechcú rokovať, nechcú pokračovať v rokovaní, aby opustili rokovaciu sálu a nerušili kolegov, ktorí sa chcú venovať rokovaniu o tomto bode zákona, (zaznievanie gongu) o tomto bode programu. Kolegyne, kolegovia, poprosím, aby ste nerušili. Pán poslanec, keď budete myslieť, že už je primeraný kľud, tak nech sa páči, máte slovo. Keď nie, tak zjednám nápravu. Dávam vám zatiaľ do pozornosti, že z tej strany ide najväčší hluk, aby ste teda nemali pocit, že vás rušia naši kolegovia. Ale naozaj poprosím, kolegovia, ktorí, poprosím vás diskutovať von. Nechcem menovať, ale poprosím. Ďakujem. Nech sa páči, pán poslanec. (Reakcia z pléna.) Keď to nepôjde, budem musieť menovať, ale nechcem. Naozaj, poprosím o kľud v rokovacej sále. Pán poslanec Mihál, nech sa páči.
Sulík, Richard, predseda NR SR (2011-07-08):
S faktickými poznámkami sa prihlásili piati poslanci, šiesti. Uzatváram možnosť, siedmi poslanci. Uzatváram možnosť sa prihlásiť s faktickou poznámkou. Slovo mám pán poslanec Fronc.
Gyimesi, György, poslanec NR SR (2022-09-20):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pčolinský, Peter, doterajší podpredseda NR SR (2023-10-25):
Pán poslanec Peter Kmec.
Bugár, Béla, podpredseda NR SR (2019-05-09):
Ďakujem pekne. Otváram rozpravu o tomto bode programu. Pýtam sa, či sa hlási niekto ústne do rozpravy. Nie je tomu tak. Vyhlasujem rozpravu za skončenú. Prezentujme sa a hlasujme. Vážené panie poslankyne, páni poslanci, budeme hlasovať, takže nech sa páči, prezentujme sa a hlasujme o návrhu mandátového a imunitného výboru. (Hlasovanie.) Prítomných 122 poslancov, za 122. Konštatujem, že návrh uznesenia sme schválili. Teraz prosím pani Darinu Gabániovú, aby sa dostavila do rokovacej sály. Pristúpime k sľubu poslanca . Samozrejme, chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu a povie slovo „sľubujem“. Prosím teraz pani poslankyňu, teda pani Gabániovú, aby pristúpila pred rečnícke miesto. Zároveň pána podpredsedu Hrnčiara, aby prečítal text sľubu poslanca.
Dostál, Ondrej, poslanec NR SR (2024-01-24):
Pani poslankyňa Bittó Cigániková, je dobré, že si pripomenula to smerácke heslo, s ktorými zvyknú chodiť do volieb, alebo v jednom, v jedných voľbách to bolo ich hlavné heslo – ľudia si zaslúžia istoty. A konečne sme sa dozvedeli, ako to myslia, lebo oni tam nenapísali úplne všetko, čo si myslia. To heslo by v skutočnosti malo znieť – naši ľudia si zaslúžia istoty. A to, že použili heslo ľudia si zaslúžia istoty , je len také lákadlo na voličov, marketingový ťah, ale to, o čo im v skutočnosti ide, je zaručiť istoty, bezpečnosť a najmä beztrestnosť ich vlastným ľuďom, ktorí sa podieľali na korupcii, ktorí sa podieľali na rozkrádaní štátneho majetku, eurofondov, manipulovaní zákaziek, alebo sa dopúšťali iného protiprávneho a trestného konania v období vlád SMER-u a mysleli si, že im to prejde, že na to nikdy nikto nepríde, lebo mali v rukách orgány činné v trestnom konaní, mali vplyv na súdy, mali, mali spriaznené vedenie prokuratúry, špeciálne špeciálnej prokuratúry, ktorá miesto toho, aby takéto korupčné trestné činy ich ľudí vyšetrovala, tak naopak, jej šéf ich kryl, zametal pod koberec. To sa zmenilo a teraz musia zabezpečiť istoty pre svojich ľudí iným spôsobom, preto tu máme tento návrh a preto tu máme návrh na skrátené legislatívne konanie o mafiánskom balíčku.
P. Hrušovský, predseda NR SR: (2003-11-06):
(Hlasovanie.) Prítomných je 119 poslancov, za 72, proti 27, zdržalo sa 20. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o výkone práce vo verejnom záujme. Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy. Pani spoločná spravodajkyňa. Nevidím ďalšie prihlášky. Končím možnosť prihlásiť sa do rozpravy ďalším poslancom. Nech sa páči, pani poslankyňa Navrátilová. Ľ. Navrátilová, poslankyňa: Pán predseda, z poverenia 30 poslancov predkladám návrh na opakovanie druhého čítania k vládnemu návrhu zákona o výkone práce vo verejnom záujme. (Hlasy a šum v sále.)
Hrnčiar, Andrej, podpredseda NR SR (2017-02-07):
Vážené panie poslankyne, vážení páni poslanci, ak je všeobecný súhlas, tak počkáme na výsledky, už teda je to vo finálnom štádiu a už keď sme čakali toľko, tak, tak ak je všeobecný súhlas, tak za nejakých 5 minút by sme vyhlásili výsledky tajného hlasovania. (Pokračovanie prestávky.) (Po prestávke.)
Hrnko, Anton, poslanec NR SR (2018-05-09):
Pani Krištofková, viete (reakcia z pléna), pani Krištúfková, dobre som povedal? (Reakcia z pléna.) Dobre, ďakujem. Pani Krištúfková, na rozdiel od vás, ja nemusím robiť striptíz tam dole, pretože na mne nie je nič, čo by bolo treba vyzliekať. To by ste si mali uvedomiť a vyprosujem si vás, priateľku pána Diniča, Rácza, Havašiho, Sýkoru, Ondrejčáka a ďalší a ďalších, aby ste mňa do tejto skupiny dávali len preto, že chcem slušne reprezentovať tento štát, aj seba. Na rozdiel od vás ja som nežil zo žiadnych špinavých peňazí. Ďakujem.
P. Miššík, poslanec: (2006-02-01):
Po druhé, hovorili ste, že pánovi Šimkovi ide o to, aby tu boli nejaké zásluhy tých ľudí. Ja si myslím, že tu ide hlavne o to, aby tí ľudia, ktorí trpeli za bývalého režimu a prejavili svoj názor, svoju predstavu o slobode, ktorá bola naplnená až po roku 1989, za čo im vtedy boli robené krivdy a za čo im my dnes môžeme len tlieskať a ďakovať. Ďakujem.
Viskupič, Marián, poslanec NR SR (2020-11-05):
Ďakujem za slovo. Vážený pán predsedajúci, v rozprave nevystúpil žiadny poslanec. Budeme teda hlasovať o bodoch spoločnej správy č. 1 až 17 spoločne s návrhom gestorského výboru schváliť.
B. Bugár, podpredseda NR SR: (2005-02-04):
(Hlasovanie.) Prítomných 129 poslancov, 127 za, 2 proti, 9 sa zdržali hlasovania, 1 nehlasoval. Konštatujem, že aj tento bod zo spoločnej správy sme schválili. Nech sa páči, pozmeňujúce návrhy. J. Miklušičák, poslanec: Tým sme odhlasovali všetky návrhy zo spoločnej správy, teraz budeme hlasovať o pozmeňujúcich návrhoch, ktoré predložil pán poslanec Brocka, o obidvoch budeme hlasovať spoločne, keďže spolu súvisia.
B. Bugár, podpredseda NR SR: (2002-02-06):
Takže, pani poslankyňa Podhradská, nech sa páči, môžete reagovať na vystúpenie pána poslanca Kanisa. M. Podhradská, poslankyňa: Ďakujem za slovo. Ja by som chcela poďakovať pánovi poslancovi Kanisovi, že pomenoval veci pravým menom a že nám podal naozaj veľmi dôslednú analýzu článkov slovensko-maďarskej zmluvy o dobrom susedstve, ktorá bola podpísaná v roku 1995. Z toho, čo tu pán Kanis hovoril, jednoznačne vyplynulo, že prijatím zákona o zahraničných Maďaroch v susedných štátoch Maďarská republika porušila túto dohodu z roku 1995, a my sa dnes bavíme o tom, aké kroky prijme Slovenská republika. Naša vláda prešľapuje z miesta na miesto a žiada od nás, aby sme jej vytvorili akýsi priestor. A je naozaj paradoxom, že vláda chce hľadať riešenie také, že chce uzavrieť dohodu s Maďarskou republikou. Ďalšiu dohodu s Maďarskou republikou. Chcem sa spýtať, o čom bude táto dohoda? O tom, že Maďarská republika nebude porušovať dohody?
Záhumenský, Marian, poslanec NR SR (2014-05-16):
Teraz by sme mali pristúpiť k hlasovaniu o pozmeňujúcich návrhoch pána poslanca Fecka a Bublavého. Nakoľko však bol schválený bod 5 spoločnej správy, o tomto návrhu nemôžeme hlasovať. A teraz pristúpime k pozmeňovaciemu návrhu pána poslanca Kuffu č. 1 o všetkých troch bodoch spoločne.
Bugár, Béla, podpredseda NR SR (2016-04-26):
Pán poslanec Simon.
Krajniak, Milan, poslanec NR SR (2018-10-17):
No ak nás o trištvrte na osem večer náhodou ešte občania sledujú na facebookoch, tak myslím, že budú mať dobrý pocit, lebo konečne sa bavíme o niečom zmysluplnom a bavíme sa vecne. Ide o to, že ak chceme podporiť šport, ako to urobiť transparentne, lebo samozrejme, že máme príklady a nemá zmysel, aby sa do toho štát angažoval, že aj taký pán Kočner podporoval šport tým, že si staval golfový areál v Báči a nebolo to asi niečo, na čo chceme ako štát prispieť. Ja by som povedal, že by sme sa mohli inšpirovať maďarským modelom. Mal som možnosť minulý týždeň o tom hovoriť s pánom prezidentom Slovenského zväzu ľadového hokeja, pánom Kohútom. A z toho, ako mi popisoval ten, tú koncepciu, ktorú by on rád zaviedol, je takzvané, nazval by som to voucher, to znamená, že nebola by to priama daňová úľava, kde by si mohol odpočítať všetko a hneď. Ale bolo by to také, že štát by prerozdelil každý rok nejaký počet takýchto voucherov, kde by si ale mohol odpočítať iba polovicu. Čiže musela by tam byť tá zainteresovanosť, že chce niečo podporiť, chce podporiť futbal, hokej, to je jedno, to, čo štát stanoví, že je dobé podporiť, a súčasne by mal z toho aj nejakú daňovú úľavu. Ale štát by každý rok vedel presne vopred, koľko na ten šport takýmto spôsobom dá a súčasne by vopred vedel, že ak niekto ten voucher uplatní, tak ešte štátu príde aj násobok toho, čo štát vyčlení vo forme súkromných investícií. Čiže pre každého toho podnikateľa to bude, že aj podporí šport, aj bude mať daňovú úľavu, ale súčasne aj dá dvojnásobok peňazí, pretože jednoducho chce. Ale som rád, že debatujeme aj takto večer o niečom, čo dáva zmysel, logiku a čo považujem za zmysluplné.
Valášek, Tomáš, poslanec NR SR (2020-06-03):
Ďakujem, pán predsedajúci, chcel som podporiť pána poslanca Viskupiča s jeho dôrazom na reformy. My sme vedeli už pred tým, než prišla táto pandémia, že ten hospodársky model, tak ako ho máme nastavený s tou veľkou závislosťou na automobilkách, má svoj proste čas vypršania, ak to tak môžem nazvať. Skôr či neskôr by narástla cena práce u nás tak, že by sme prestali byť zaujímaví pre tie automobilky, ktoré tu u nás sú. Samozrejme, tento proces ešte urýchlili ešte pred COVID-om dieselgate a, samozrejme, skleníkový efekt a klimatické zmeny. Dnes v podstate vieme, že máme len niekoľko rokov na to, aby sme začali pomalý presun na nejaký iný hospodársky model. To, čo máme pred sebou dnes, je jedna obrovská kríza. Tie čísla v tom programe stability, ktoré predstavil pán spravodajca, sú katastrofálne, ale zároveň sú aj veľkou príležitosťou aj vďaka tomu záchrannému balíku z Európskej únie, z tých 8 mld. je 6 mld. priamo viazaných na reformy. Nebudú sa dať vyplatiť len tak mirnix-dirnix na liatie asfaltu či betónu, bude sa od nás požadovať jasná výzva, ako chceme zaviesť aké typy štrukturálnych reforiem. Je to úžasná šanca urobiť niečo, čo sme mali urobiť už pred rokmi, premyslieť si a povedať si, čo bude to, čo bude túto krajinu živiť v horizonte desiatich, dvadsiatich rokov a naliať tých 6 mld. z tej, z toho záchranného balíka Európskej únie do tých reforiem, ktoré sme aj pred COVID-om vedeli, že budeme musieť urobiť skôr či neskôr. Je to šanca, ktorú nesmieme prepásť, a som rád, že to vidíme s pánom poslancom Viskupičom podobne a že to odznelo aj z jeho úst. Chcel som to len podporiť. Vďaka.
B. Bugár, podpredseda NR SR: (2004-06-24):
(Hlasovanie.) Prítomných 135 poslancov, za návrh 134, nehlasoval 1. Konštatujem, že tieto body zo spoločnej správy sme schválili. Nech sa páči. B. Brestenská, poslankyňa: Teraz dovoľte, aby som predložila postupne na hlasovanie, tak ako bolo predložené, pozmeňujúce návrhy z rozpravy. Pán Vážny podal 3 pozmeňujúce návrhy. Nevyjadril sa, či chce, aby sa  o nich hlasovalo spoločne. Takže poprosila by som...
Bugár, Béla, podpredseda NR SR (2018-05-28):
Pán poslanec Mazurek.
Sulík, Richard, predseda NR SR (2011-09-14):
S faktickou poznámkou sa prihlásil jeden poslanec. Uzatváram možnosť. Pán poslanec Kaliňák, máte slovo.
Danko, Andrej, predseda NR SR (2016-09-06):
Ďakujem. Takže nemusím dať hlasovať. Ďakujem pani poslankyňa. Pán poslanec Marián Kotleba.
Takáč, Richard, poslanec NR SR (2021-11-10):
Ďakujem veľmi pekne za slovo, pán predsedajúci. Jarko Baška, chcem ti poďakovať a myslím si, že si toto hlavne mali vypočuť koaliční poslanci, ktorí chcú hlasovať za túto takzvanú reformu nemocníc, kde ty ako župan si hovoril, ako predseda Trenčianskeho samosprávneho kraja, kde si aj povedal, ako sa k tomu postavili poslanci v rámci celého Trenčianskeho kraja. Ale povedal si, ako sa k tomu postavila aj SK8, všetci župani. A tak ako si povedal, by som ešte doplnil, že tento návrh zákona zásadne mení proces tvorby a regulácie siete nemocníc. Samozrejme, dáva rozsiahle kompetencie ministerstvu zdravotníctva, tak ako si povedal, takú zmenku ministrovi, ktorý potom môže následne po schválení tohto zákona robiť, čo chce a akým spôsobom. Nezohľadňuje sa týmto zákonom vôbec regionálna dostupnosť akútnej zdravotnej starostlivosti, nezohľadňuje sa ani kapacitná priepustnosť nemocníc. Samozrejme, negarantuje sa ani dostatočné personálne obsadenie v nemocniciach vyššieho, vyšších typov a máme tam, samozrejme, nezohľadňuje sa ani kritická situácia v oblasti všeobecnej a špecializovanej ambulantnej zdravotnej starostlivosti a, samozrejme, nie je možné robiť ani výrazné zmeny len v jednom segmente zdravotnej starostlivosti, a to v ústavnej zdravotnej starostlivosti bez predchádzajúcej reformy a posilnenia ambulantnej starostlivosti. Presne tak ako si povedal, že by sme mali začať hlavne tou ambulantnou starostlivosťou, a to je presne príklad aj toho, že keď si zobereme nemocnicu napríklad v rámci Trenčianskeho kraja, tak zrušíme, zrušíme Myjavu, zrušíme Partizánske a budeme to všetko smerovať do trenčianskej fakultnej nemocnice, kde už teraz koľko razy sa stane, že z hľadiska kapacít to nemocnica nezvláda, lebo príde sanitka a koľko razy tam ten pacient čaká dve-tri hodiny. A to, keby sa zrušili tieto nemo... (Prerušenie vystúpenia časomerom.)
Susko, Boris, poslanec NR SR (2015-06-17):
Ďakujem pekne za slovo, pani predsedajúca. Pán poslanec, vy ste hovorili v úvode, že tu ideme, najmä teda pozmeňujúcim návrhom pána poslanca Petráka ovplyvňovať politicky, kto je dobrý riaditeľ alebo zlý riaditeľ, resp. že ideme vplývať na kvalitu vzdelávania a podobne. Vy v zásade ste týmto potreli celý princíp zastupiteľskej demokracie v komunále, a pritom tento pozmeňujúci návrh vôbec nerieši kvalitu vzdelávania. Rieši zodpovednosť za hospodárenie v zásade s verejnými zdrojmi, verejnými financiami z rozpočtu obcí a o to tu ide, aby ten, kto bude riaditeľom tej školy, mal aj zodpovednosť, lebo ten zriaďovateľ inak nevie ovplyvniť nakladanie s takýmito verejnými financiami. Ďakujem pekne.
Osuský, Peter, poslanec NR SR (2015-10-01):
Ďakujem pekne za slovo, pán predseda. Milí kolegovia, ďakujem všetkým za príspevky. Dovolím si poďakovať a podčiarknuť príspevok priateľa Hubu, pretože presne, ak je niekto v širokom okolí, ktorému môže vadiť 28. október, tak je to Jobbik. Nem, nem, soha! Nikdy, nikdy, nikdy! Nie viac Trianonu. Treba povedať, že všetci ostatní vlastenci, nevlastenci, občania by mali chápať, že je to ich rozhodujúci veľký sviatok, a veľmi dobre to podčiarkol Mikuláš Huba, ktorý iste nie je žiaden čiernočižmový hejslovák. Ďakujem aj Vilovi Novotnému a v literárnom okienku priateľovi Mičovskému by som povedal ešte jedno. Vrelo odporúčam po tých rokoch, čo uplynuli od tých čias, keď nám rodičia približne v rovnakom veku kúpili tú knižku, prečítať nie veľmi hrubú brožúru slovenského kvázi exilového historika Jána Mlynárika, ktorý napísal základný text svojej knihy v roku ’69, ale potom nevyšla a čakala 21 rokov, kým sa dočkala vydania. Vrele odporúčam, je to detailne vynikajúcim historikom spracovaný príbeh generála Štefánika, ktorý by mal v hrubých rysoch poznať každý slovenský vlastenec.
Paška, Pavol, predseda NR SR (2014-05-27):
(Hlasovanie.) 134 prítomných, 42 za, 78 proti, 14 sa zdržalo. Návrh sme neschválili.
Ďuriš Nicholsonová, Lucia, podpredsedníčka NR SR (2017-04-06):
Pani poslankyňa Verešová.
Šimečka, Michal, podpredseda NR SR (2023-12-05):
Ďakujem pekne. Ako ďalší za klub SMER – SD vystúpi pán poslanec Mažgút. Prosím, máte slovo.
Šipoš, Michal, poslanec NR SR (2024-06-26):
Ďakujem veľmi pekne. Je to evidentné a jasné, že vládni poslanci sa rozhodli politicky ma zarezať, pretože sa im nepáči, že som chcel stanovisko Rady pre rozpočtovú zodpovednosť, tak ako o tom hovorí judikát Ústavného súdu, ktorý bude v rozprave čítať pán poslanec Jakab, ktorý hovorí jasne, že ak sa v skrátenom legislatívnom konaní jedná o tak dôležitý zákon, ktorý má zásah do štátneho rozpočtu, musí byť stanovisko Rady pre rozpočtovú zodpovednosť. To je celé. Preto som vás vyzýval, aby sme si počkali na stanovisko Rady pre rozpočtovú zodpovednosť. Vy ste za každú cenu chceli, aby tento bod bol prerokovaný bez stanoviska Rady pre rozpočtovú zodpovednosť a ja ako predseda výboru mám právo nielen z nášho rokovacieho poriadku, ale aj zo zákona mám právo prerušiť výbor, pretože som predseda výboru, tak ako to robia ostatní kolegovia v iných výboroch. Je to moje právo. Za to, že zo zákona chcem, aby boli dodržiavané všetky zákonné lehoty, aby boli, aby bol dodržiavaný judikát Ústavného súdu, aby sme vedeli, koľko bude štátny rozpočet stáť nové ministerstvo, za to ma idete odvolávať. To je absolútny výsmech, čo idete robiť, a história ukáže, že to je absolútna hanba. Pretože za to, že ja chcem, aby bol dodržiavaný zákon, za to ma budete odvolávať, to je absolútne smiešne. A ešte ďalší argument, odvtedy, od začiatku roka bolo iks ďalších výborov, kde keď všetko bolo v poriadku, ten výbor funguje normálne. To je jasný dôkaz toho, že jednoducho vy chcete uplatniť moc, máte tu väčšinu a jednoducho, keď sa vy rozhodnete, že sa vám niečo nepáči, tak jednoducho toho opozičného poslanca zarežete. Toto je celá pravda. (Potlesk.)
Jurinová, Erika, podpredsedníčka NR SR (2014-12-04):
Dávam slovo poslednému prihlásenému rečníkovi do rozpravy pánovi poslancovi Mičovskému. Ešte otázka, pán poslanec? Nech sa páči, máte slovo.
Glváč, Martin, podpredseda NR SR (2017-11-30):
Tri faktické poznámky. Nech sa páči, pán poslanec Goga.
P. Paška, predseda NR SR: (2010-04-27):
(Hlasovanie.) 78 prítomných, 68 za, 9 sa zdržalo, 1 nehlasoval. Tieto body z informácie sme chválili.
I. Štefanec, poslanec: (2007-02-08):
Dovolím si opýtať sa ešte, pani ministerka, v tejto súvislosti na otázku, ktorá súvisí s II. pilierom. Vy ste sa vyjadrili, že čakáte na analýzu posúdenia v súvislosti s výhodnosťou II. piliera a v súvislosti vôbec s komplexnou reformou, ktorá prebehla, ako ďalej. Zachytil som takisto informáciu, že ste hovorili už o akejsi siedmej verzii tohto návrhu, takže chcem sa opýtať, v akom stave je táto analýza a aké výsledky, aké výstupy z nej očakávate. Ďakujem.
Grendel, Gábor, podpredseda NR SR (2022-05-03):
S reakciou na faktické poznámky pán poslanec Vážny.
Pellegrini, Peter, predseda NR SR (2015-09-22):
Ďakujem pekne. Otváram rozpravu k tomuto bodu. Pán poslanec, vy asi procedurálny? Potom. Pýtam sa, nedostal som žiadnu písomnú prihlášku, pýtam sa, či sa niekto hlási do rozpravy ústne. Pán poslanec Fronc. Poprosím, pán poslanec Hlina, veď potom môžte dať znovu ten procedurálny. Nech sa páči, ako jediný prihlásený do rozpravy ústne pán poslanec Fronc. Nech sa páči.
Kuriak, Milan, poslanec NR SR (2022-05-20):
Tak ešte, tak potom. (Reakcia z pléna.) Nie. Zastupujem ho. Ďakujem.
B. Bugár, podpredseda NR SR: (2005-12-13):
(Hlasovanie.) Prítomných 130, za 129, hlasovania sa zdržal 1. Konštatujem, že návrh zákona sme schválili. Vážené panie poslankyne, vážení páni poslanci, teraz budeme pokračovať v druhom čítaní o vládnom návrhu zákona o verejnom obstarávaní (tlač 1321). Prosím podpredsedu vlády Slovenskej republiky Pála Csákyho, aby vládny návrh zákona uviedol.
Šimečka, Michal, podpredseda NR SR (2024-04-24):
Ďakujem veľmi pekne. Poprosím teraz spravodajcu z výboru pre financie a rozpočet pána poslanca Igora Válka, aby nás informoval o výsledku rokovania výboru.
Pčolinský, Peter, podpredseda NR SR (2022-12-06):
Nech sa páči, hlasujeme. (Hlasovanie.) Prítomných 133, za 74, zdržalo sa 59. Návrh sme schválili.
B. Bugár, podpredseda NR SR: (2004-03-11):
(Hlasovanie.) Prítomných 137 poslancov, za návrh 112, hlasovania sa zdržalo 24 poslancov, nehlasoval 1. Konštatujem, že sme v treťom čítaní . Otváram rozpravu a pýtam sa, či sa  hlási niekto do rozpravy. Nikto. Vyhlasujem rozpravu v rámci tretieho čítania za skončenú. Nech sa páči, pán spravodajca. K. Mitrík, poslanec: Pán predsedajúci, dajte hlasovať o návrhu zákona ako o celku včítane zmien a doplnkov.
Jurinová, Erika, podpredsedníčka NR SR (2013-12-11):
Poprosím do rozpravy pána poslanca Jozefa Mikuša.
P. Paška, predseda NR SR: (2008-06-18):
(Hlasovanie.) 141 prítomných, 137 za, 3 sa zdržali, 1 nehlasoval. Konštatujem, že sme navrhované uznesenie schválili . Dámy a páni, odhlasovali sme všetky prerokované body, zvoláva ešte pán predseda výboru Halecký. Nech sa páči.
Blanár, Juraj, podpredseda NR SR (2021-04-01):
Ďakujem, pán poslanec. Pán spravodajca... poznačil si tento návrh. Teraz dávam možnosť prihlásiť sa ústne, ale ešte predtým faktickú poznámku som zaregistroval na vaše vystúpenie. Pán poslanec Suja, nech sa páči.
B. Bugár, podpredseda NR SR: (2006-02-02):
Dávam slovo spoločnému spravodajcovi z výboru pre vzdelanie, vedu, šport a mládež, kultúru a médiá poslancovi Tomášovi Galbavému. Nech sa páči.
O. Nachtmannová, poslankyňa: (2008-05-20):
A chcem vám povedať, že väčšina pozmeňujúcich návrhov sa dotýka len zmeny tých 7,5 percenta na 15 percent zo sumy životného minima pre nezaopatrené dieťa. Takže toto je tá zmena. Ministerstvo počúvalo námietky ZMOS-u, a preto sa táto suma upravila a týmto sa sleduje zachovať súčasné status quo tak, ako je v súčasnosti tá suma nastavená. S prihliadnutím so zmenou životného minima, ktorá bude, ktorá sa pripravuje od 1. 1. 2009. Ďakujem.
Blanár, Juraj, podpredseda NR SR (2021-05-03):
Na vaše vystúpenie evidujem dve poznámky faktické. Ako prvý, pán poslanec Filip, Filip Kuffa.
Bugár, Béla, podpredseda NR SR (2011-09-13):
Ďakujem pekne. Otváram rozpravu a konštatujem, že som dostal písomnú prihlášku pánov poslancov za klub SDKÚ – DS pán Jozef Mikuš, za SMER – sociálna demokracia pán poslanec Raši, za SaS pani poslankyňa Kiššová, za SNS pán poslanec Mikolaj, za MOST – HÍD pán poslanec Solymos. Okrem toho písomne sa prihlásili ešte poslanci: pán Zajac, pán Štefanec, pán poslanec Kažimír, pán poslanec Matej, pán poslanec Kondrót a pán poslanec Beblavý. O slovo sa hlási teraz prvý podpredseda vlády a pán minister Figeľ. Nech sa páči.
Ľ. Kaník, minister práce, sociálnych vecí a rodiny SR: (2002-11-06):
Ďakujem.
Bugár, Béla, podpredseda NR SR (2016-12-07):
Pani poslankyňa Antošová, nech sa páči, môžete reagovať.
Laurenčík, Milan, podpredseda NR SR (2021-05-04):
Prosím, prezentujme sa a hlasujme o pozmeňujúcom návrhu pána poslanca Viskupiča. (Hlasovanie.) Prítomných 129, za 86, proti 0, zdržalo sa 43, hlasovali všetci. Konštatujem, že pozmeňujúci návrh pána poslanca Viskupiča sme schválili. Nech sa páči, ďalšie návrhy.
Laurenčík, Milan, podpredseda NR SR (2020-09-22):
Ďakujem. Prosím, navrhnit... zaujmite miesto pre navrhovateľa. Teraz dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Alexandre Pivkovej, nech sa páči, máte slovo.
Záhumenský, Marian, poslanec NR SR (2014-05-13):
Pán kolega Galko, toľko neznalosti a demagógie je vám možné odpustiť len z toho dôvodu, že ste novoobjavený poľnohospodár, ktorý problematike absolútne nerozumie a snaží sa niekde infiltrovať do nejakej oblasti a spúšťa tu vlnu nezmyslov, ktoré ste tu odprezentovali, od toho, čo tu spomenul pán kolega Hlina, od tých smutných príbehov, ktoré sa udiali, a dávať ho dajme tomu do zákonu, až po také nezmysly, ako malí nedostanú, z malých parciel nedostanú nič, alebo ďalší veľkí, veľkí podnikatelia platia mizivé nájomné, alebo žiadne nájomné. Kde tie nezmysly beriete, kam na ne chodíte, ako to absolútne neviem. Na druhej strane hovoríte, že 41-ročný je znevýhodnený oproti 39-ročnému, a hneď v druhej vete kričíte, že treba podporovať mladých, aby mali prácu, kde Európska únia podporuje mladých a niekde musí byť stanovená hranica a niekto musí povedať, kde sú mladí, podľa Európskej únie do 40 rokov. To znamená, že tá hranica je niekde legitímne stanovená. Keď hovoríte, že devízový zákon umožnil kúpiť všetkým, ktorí chceli nadobudnúť pozemky, s týmto s vami súhlasím. Je pravda, že predchádzajúce vlády a aj pán Mikloš, ktorý bol autorom tohto devízového zákona, vlastne umožňoval nakupovať pôdu právnickým osobám a tam tá pôda nebola chránená, a preto je nutné, aby tento zákon prišiel. Takže na pár tých vašich poznámok určite nezostane čas, ale vrátim sa k nim v mojom vystúpení a myslím si, že práve tento zákon má zabrániť v machináciách pred zneužívaním, čo vy hovoríte, že tento zákon to nerobí, a ja vám to poviem, akým spôsobom to bude robiť. Ďakujem.
Blaha, Ľuboš, podpredseda NR SR (2023-12-20):
Ďakujem pekne pán minister, prosím, zaujmite miesto pre navrhovateľov. Prosím spravodajcu z výboru pre financie a rozpočet poslanca Daniela Karasa, aby podal správu o výsledku prerokovania návrhu vo výbore. Nech sa páči. Poprosíme, že by sme zapli rečníka.
M. Číž, podpredseda NR SR: (2008-10-30):
(Hlasovanie.) Prítomných 135 poslancov, za návrh 130 poslancov, nehlasovalo 5 poslancov. Konštatujem, že sme schválili návrh spravodajcu na pristúpenie k tretiemu čítaniu . Otváram preto rozpravu. Pýtam sa, či chce niekto podať návrhy v zmysle rokovacieho poriadku. Ak nie, uzatváram možnosť prihlásiť sa, vyhlasujem rozpravu za skončenú. Máte slovo, pán spravodajca.
Ďuriš Nicholsonová, Lucia, podpredsedníčka NR SR (2019-03-29):
Ďakujem pekne, pán poslanec. Ja ešte predtým dám slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Balážovi, aby uviedol spravodajskú informáciu k tlači 1388, a chcem sa mu veľmi pekne poďakovať za tento ústretový krok.
Hrnčiar, Andrej, podpredseda NR SR (2018-02-01):
Aspoň vidíte, že nerobíme rozdiely medzi koalíciou a opozíciou, takže.
Bastrnák, Tibor, poslanec NR SR (2019-06-24):
Ďakujem veľmi pekne. Ja by som chcel pozitívne reagovať na záver príhovoru pani poslankyne kvôli tomu, lebo ja si myslím, že to je dobrý návrh práve kvôli tomu, lebo necháva u ľudí viac peňazí. A to je základ a to je najdôležitejšie. Samozrejme, politicky trošku sa čudujem, že, že taký, hoci chápem, že aj takí starostovia proti tomu, proti tomu sa búria, ktorí sú pravicoví alebo aspoň hovoria o sebe, že sú pravicoví, a sú stred alebo stoja v strede, alebo v liberálnom spektre, lebo keď zase pozriem na tento návrh len z politického pohľadu, tak vidím, že tento návrh fakt je pravicový a liberálny. A preto aj chcem oceniť pani Kiššovú, že čo, to, čo hovorila na záver, že ako budú podporovať tento návrh, lebo ja si myslím, že to, keď vieme urobiť také návrhy, či tento, alebo aj iný, ktoré tu už boli spomenuté alebo budú, ktoré nechávajú u ľudí viac peňazí, to sú dobré návrhy, lebo práve ľudia oveľa lepšie vedia minúť tie peniaze ako samosprávy či štát. Takže ešte raz chcem sa poďakovať a dúfam, že tento návrh dostane širokú podporu. Ďakujem pekne.
Bugár, Béla, podpredseda NR SR (2018-05-24):
Pani podpredsedníčka Ďuriš Nicholsonová, nech sa páči.
Jurinová, Erika, podpredsedníčka NR SR (2015-11-26):
Nemá povinnosť. Nemá povinnosť, áno.
Martinák, Ľuboš, poslanec NR SR (2012-09-27):
Pán predseda, dajte hlasovať o tom, že Národná rada odporučí poslanecký návrh zákona prerokovať v druhom čítaní.
Zelník, Štefan, poslanec NR SR (2019-03-28):
Ja vám, ja vám tie zdroje môžem všetky vymenovať a môžem vám ich doniesť. (Reakcie z pléna.) Samozrejme, že, že... (Ruch v sále a prerušenie vystúpenia predsedajúcou.)
Fitz, Peter, poslanec NR SR (2015-09-23):
Pani predsedajúca, dajte hlasovať o návrhu zákona ako celku s odporúčaním gestorského výboru schváliť.
Pellegrini, Peter, predseda NR SR (2024-02-08):
Prezentujme sa a hlasujme o bode 313 druhého pozmeňovacieho návrhu poslanca Galka. (Hlasovanie.) Prítomných 128 poslancov, za 16, proti 77, zdržalo sa 33, nehlasovali 2. Tento bod sme neschválili.
J. Senko, poslanec: (2008-01-29):
Takže v prvom rade treba hovoriť, že koalícia v tejto chvíli zastáva právo na informácie, ktoré je v tomto prípade tými informáciami, ktoré by mali slúžiť verejnosti preto, aby bola objektívne informovaná. A vaša hra, ktorú ste začali hrať, je smiešna a osobne si myslím, že verejnosť ju prekukne. Čakajte na odozvu.
Galko, Ľubomír, poslanec NR SR (2016-09-08):
Ďakujem pekne. Pán kolega Krajniak, no, vďaka za váš príhovor, len by som vás chcel hneď na začiatok upozorniť, že ste sa obracali na pána Danka, ale on tu nie je. Hej, čiže aj keby tu mal byť, tak tu nie je, čiže neviem, či vôbec si vypočuje to, čo ste hovorili, možnože o tej piatej, keď budeme hlasovať o tom procedurálnom návrhu, tak odhlasujeme, aby tu sedel, lebo slušnosť to káže. Myslím si, že ste to veľmi správne pomenovali a asi to tu aj málo zaznieva, to je ten obrovský strach a zbabelosť u vládnych a koaličných poslancov, preto nám chcú zavrieť ústa, aby sme tu čo najmenej mohli rozprávať o tom, čo táto vládna koalícia vyvádza. Dehonestujú protesty, na ktoré chodíme, teraz nám chcú zavrieť ústa aj tam, kde by sme práve rozprávať mali, v Národnej rade Slovenskej republiky. To je ten obrovský strach a obrovská zbabelosť. Ale je tam ešte jeden dôvod a na ten by som chcel upriamiť pozornosť občanov Slovenskej republiky. Podľa môjho názoru sú vládni koaliční poslanci leniví. Sú leniví! Pretože keď nás takýmto spôsobom obmedzia, výrazne menej budeme zasadať. Už dnes končíme skorej, ako sú naplánované jednotlivé schôdze, a teraz budeme zasadať ešte menej a oni budú môcť chodiť po drahých dovolenkách, budú môcť oddychovať. Sú leniví pracovať, to je druhý dôvod. A tretí dôvod, treba sa pozrieť na to, že kto to tu vlastne predkladá a kto to tu obhajuje medzi tými poslancami. Pán Číž to tu obhajuje, čo tu vyvreskuje a ziape pomaly po každom z tej lavice, keď niečo hovorí, on tu obhajuje rokovací poriadok, ktorý má postihovať nedisciplinovaných poslancov. To je sen toto! (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2016-10-26):
Ďakujeme aj my za vaše vystúpenie, pán poslanec Viskupič. Na vaše vystúpenie registrujem päť faktických poznámok. Pán poslanec Mazurek, Mizík, pán poslanec Farkašovský, pani poslankyňa Grausová, pán poslanec Dostál. Končím možnosť prihlásiť s faktickou poznámkou. Nech sa páči, pán poslanec Mazurek.
Ďuriš Nicholsonová, Lucia, podpredsedníčka NR SR (2017-02-02):
Nech sa páči, pán poslanec Bublavý.
Sulík, Richard, predseda NR SR (2011-04-06):
No rozumiem tomu, ale ja vám poviem, v čom je problém. (Reakcia poslanca.) Áno, dostanete hneď... (Ruch v sále.) Pán Kužma, prosím vás pekne o kľud. Ešte raz, pán Jahnátek, ako navrhovateľ máte možnosť kedykoľvek vystúpiť v rozprave, teraz by ste mali podľa § 27 ods. 9 zaujať stanovisko k výsledkom rozpravy. Pán poslanec Paška procedurálny návrh.
Šefčík, Marek, poslanec NR SR (2021-02-03):
Pán Pellegrini, nejde o to, že koľko ľudí si to pozrelo, ale ide o to, čo bolo obsahom toho. To boli vaše zostrihané vyjadrenia, ale neboli povytrhávané z kontextu. Tam bolo presne povedané, na túto situáciu ste sa vyjadrili vtedy, keď bolo toľko a toľko nakazených, takto, a na situáciu, keď bolo rádovo väčšie množstvo nakazených, ste sa vyjadrili takto. A to nie je jediný výrok, tam tých výrokov bolo omnoho, omnoho viac. Takže nejde o to, jak sa to šírilo a či sa to šírilo, ale ide o ten obsah. Takže obsah ste nepopreli. Áno, ako na hojdačke, ako vám vyhovuje. Ďakujem.
Bugár, Béla, podpredseda NR SR (2018-12-03):
Nech sa páči, pán poslanec Kollár, môžte reagovať.
Tomanová, Viera, poslankyňa NR SR (2013-10-15):
Ďakujem pekne, pani predsedajúca. Pani podpredsedníčka skutočne zaujímavé vaše vystúpenie, ale mám taký pocit, že vôbec nerozumiete zákonu o sociálnych službách, keď si dovolíte povedať, že dať do osobitného zákona deinštitucionalizáciu a tento zákon rozdeliť do viacerých zákonov. Ešte len potom by to bol totálny mišmaš a je to pravda, že je to zložitý zákon, ale vôbec sa nedá hovoriť, že by to bol mišmaš v tomto zákone. V roku 2000 31. mája bol schválený vo vláde materiál, ktorý hovoril o tom, že na sociálne služby chýba 4,4 mld. vtedy slovenských korún. A napriek tomu s účinnosťou počnúc od 1. apríla 2012 a následne od 1. júla 2002 a od 1. 1. 2003 a 2004 sa odovzdávali kompetencie do originálnej pôsobnosti miest, obcí a vyšších územných celkov bez ich dofinancovania. Čiže dnes niet dostatok peňazí na to, aby sa financovali sociálne služby tak, ako sa financovali. Nedokázala to vyriešiť dokonca ani vaša vláda, v ktorej ste boli zúčastnení a povedzme si úprimne, čiže ani dnes ten problém v súčasnej dobe, kedy skutočne šetríme na každom kroku, nie je možné vyriešiť. A vrátim sa ešte k jednej veci, keď hovoríte o tom, že deinštitucionalizovať, vy si uvedomte, že deinštitucionalizácia prebehla trebárs v Nórsku, ale žiadne iné krajiny sa nevzdávajú svojich zariadení. V roku 1995 bola ukončená a je tu jeden človek, možno dvaja, možno traja, ktorí to presadzujú, aby sa zrušili pobytové zariadenia, ale pani podpredsedníčka, ak ja nepijem mlieko, to neznamená, že budem tvrdiť, že všetci, nech sa prestane mlieko vyrábať a predávať a že všetci ostatní ho nepotrebujú, takže skúste sa na to pozrieť objektívne. Naviac vďaka tomu, čo ste urobili v roku 2011 so sociálnymi službami, teda vlastne až následne v prvom štvrťroku 2012, opatrovateľská služba bola nedostupná a je dodnes prakticky nedostupná pre mnoho ľudí a mala by byť najprijateľnejšia... (Prerušenie vystúpenia časomerom.)
Blahová, Natália, poslankyňa NR SR (2017-03-31):
Ďakujem. Ja by som chcela veľmi pekne poďakovať kolegyni Jurinovej aj za spoluprácu už počas poslaneckého prieskumu, aj teraz za novú informáciu o tom, že pán minister Drucker sa pridáva k tejto aktivite. Náš návrh zákona sa týka najmä súdov a sociálnoprávnej ochrany a kurately, ale nevyhnutne bude potreba aj pomoc zdravotníctva, ktoré bude garantovať odbornú diagnostiku týchto detí a to, aby sa nedostávali do systému sociálnoprávnej ochrany bez toho, aby boli liečené a diagnostikované. Takže tešíme sa tomuto aktu, ale ako dobre vieme, tak táto vláda má od slov príliš ďaleko k činom a budeme teda veľmi sledovať, čo sa bude diať aj na základe tejto spomínanej dohody. Takže ja veľmi pekne ďakujem a zostávame bdelí.
Kamenický, Ladislav, poslanec NR SR (2014-07-08):
Vážený pán predseda, hlasovali sme o bodoch zo spoločnej správy, teraz môžeme pristúpiť k hlasovaniu o jednotlivých pozmeňujúcich návrhoch. Prvý pozmeňujúci návrh podal poslanec Maroš Kondrót. Dajte, prosím, hlasovať o pozmeňujúcom návrhu poslanca Kondróta.
Jurinová, Erika, podpredsedníčka NR SR (2014-11-25):
Pán poslanec Kaník.
I. Šimko, minister obrany SR: (2002-11-07):
Dovoľte, vážené panie poslankyne, vážení páni poslanci, aby som uviedol vládny návrh zákona, ktorým sa mení zákon č. 380/1997 Z. z. o peňažných náležitostiach vojakov v znení neskorších predpisov. Dámy a páni, ide o sústavu návrhov zákonov, z ktorých tento jeden je ďalším článkom v tom mechanizme, ktorý vám predkladáme v súvislosti s prerokúvaním návrhu zákona o štátnom rozpočte. Ako viete, viaceré zákony pre rozličné profesie a rozličné stavy pevnou sumou, pevnou čiastkou stanovili istý valorizačný mechanizmus, ktorý by mal nastať po vzniku konkrétnych v zákone uvedených skutočností. Bohužiaľ, sa často stáva, že sa pri zisťovaní, na čo spoločnosť má a na čo nemá, naráža na skutočnosť, že tento valorizačný mechanizmus v tom rozsahu, v akom bol zákon schválený, tak sa uplatniť nedá, na to spoločnosť jednoducho nemá dostatok zdrojov. Preto aj v minulosti dochádzalo veľmi často k tomu, a robili to všetky vlády, že sa prijímali účelové novely tak, že sa v ten-ktorý rok valorizačný mechanizmus jednoducho neuplatnil. Nazdávame sa ale, že je oveľa poctivejším a pravdivejším mechanizmus, ktorý navrhujeme teraz. To znamená, že ten pevný valorizačný mechanizmus, ktorý je stanovený v jednotlivých zákonoch, sa zruší a odkáže sa na zákon o štátnom rozpočte, ktorý bude jednoducho z roka na rok zisťovať, do akej miery štát má alebo nemá prostriedky na to a v akej miere a pri uplatnení nejakých priorít, aby sa vykonali tieto úpravy, teda valorizácia platov príslušných skupín. Návrh zákona, ktorý predkladám ja, sa týka vojakov. Tu ide tiež o vlastne zrušenie toho pevného 5-percentného valorizačného mechanizmu, ktorý bol v zákone č. 380/1997 Z. z. stanovený, a odkaz alebo presun tohto valorizačného mechanizmu na zákon o štátnom rozpočte. Chcem v tejto súvislosti povedať ešte, že úspora, ktorá by vznikla v prípade, že by sa neuplatnil tento valorizačný mechanizmus vôbec, by tvorila sumu 182 mil. korún v budúcom roku. Dámy a páni, prosím o podporu tohto návrhu zákona. Ďakujem pekne.
P. Paška, predseda NR SR: (2009-06-19):
(Hlasovanie.) 143 prítomných, 81 za, 1 proti, 60 sa zdržalo, 1 nehlasoval. Sme v treťom čítaní . Otváram rozpravu. Nie je záujem o rozpravu. Vyhlasujem ju za skončenú a budeme hlasovať.
Pročko, Jozef, poslanec NR SR (2024-01-08):
Ďakujem veľmi pekne všetkým za faktické poznámky. Moje vystúpenie nebolo o vplyve sexuality mravcov na pozemskú kôru, ale hovoril som o Trestnom zákone. Škoda, že pán Šimečka si nevypočul pani Plavákovú a pána Vanča, moje vystúpenie bolo presne v intenciách týchto dvoch poslancov PS, takže naozaj všetci vieme dobre, že to je skrátené legislatívne konanie, ja som sa skôr venoval tomu obsahu, naozaj obsahu, pretože kvôli čomu to ide urobiť Fico, kvôli čomu to ide urobiť tento organizátor zločineckej skupiny, kvôli čomu ide si ochrániť tých ľudí. Takže o tom som to rozprával, každá jedna moja veta bola k Trestnému zákonu, bolo to vecné vystúpenie, naozaj emotívne, pretože ja nemám rád nespravodlivosť, ja som sem nešiel kradnúť, nešiel som kšeftovať, nesedím tu preto, lebo mi Fico povie, takto budeš hlasovať, nedávam svojim deťom posty na štátnych miestach, prišiel som sem preto, lebo tak ma vychovali. Vychovali ma, že máme byť rovní, jeden človek ako druhý človek, máme byť spravodliví. Jednu vec neznášam, neznášam zlodejov. Neznášam, keď ma niekto okráda, a Slovensko Fico okrádal dlhé roky a znova ich ide okrádať. Každá jedna vaša faktická, keby som spojil faktické poznámky vás všetkých, čo ste rozprávali, tak presne rozprávate o tom, o čom som rozprával ja a som veľmi rád, že o tom rozprávate, lebo ešte raz chcem povedať, že potrebujeme ľuďom ukázať, na lopate ukázať, čo tu Fico ide urobiť, pretože národ jednoducho, to odborné hľadisko tak povedzme vie to Kolíková, vie to pár, pár právnikov, u nás pár právnikov, to odborné hľadisko viete, ale to vecné, ten obsah, prečo to Fico robí, prečo Gašpar to robí, profesor Gašpar, profesor... (Reakcia z pléna.) Ty si profesor, nie ja. Profesor Gašpar prečo to robí, prečo toto robia, je jasné. (Reakcie z pléna.) Idú si zachrániť svoje zadky. (Potlesk.)
Gašpar, Tibor, podpredseda NR SR (2024-10-23):
Ďakujem. Tak teraz už má slovo pán poslanec Dostál, nech sa páči.